साल 1960 में पृथक गुजरात की मांग को लेकर महा गुजरात आंदोलन चलाया गया. वहीं संयुक्‍त महाराष्‍ट्र समिति का गठन कर महराष्‍ट्र राज्‍य की मांग उठने लगी. इसके बाद 1 मई 1960 को भारत की तत्‍कालीन नेहरू सरकार ने बॉम्‍बे प्रदेश को दो राज्‍यों में बांट दिया- महाराष्‍ट्र और गुजरात. मामला यहीं पर शांत नहीं हुआ. दोनों राज्‍यों में बॉम्‍बे को लेकर लड़ाई शुरू हो गई. मराठियों का कहना था कि बॉम्‍बे उन्‍हें मिलना चाहिए क्‍योंकि वहां पर ज्‍यादातर लोग मराठी बोलते हैं, जबकि गुजरातियों का कहना था कि प्रदेश की तरक्‍की में उनका योगदान ज्‍यादा है. आखिरकार बॉम्‍बे को महाराष्‍ट्र की राजधानी बनाया गया.